Jules Krüger

De Jules Krüger, gebuer de 27. Mäerz 1899 zu Lëtzebuerg, an do gestuerwen den 31. Mee 1976Doudesannonce vum Jules Krüger am Luxemburger Wort vum 10. Juni 1978 op eluxemburgensia.lu gekuckt den 22. Mäerz 2022, war e lëtzebuergesche Komponist.

Hie studéiert Gei, Piano an Harmonie am Conservatoire vu Lëtzebuerg. 1916 setzt hie säi Studium fort zu Léck, virun allem an der Klass vum bekannte Violonist Mathieu Crickboom. Mat 18 Joer kritt hien "un premier prix à l'unanimité et avec distinction".

An den zwanzeger Joren installéiert hie sech zu Bréissel. Hien erkennt de Genie vun: Debussy, Ravel, Dukas, Prokofiev a Stravinsky. De Jules Krüger spillt Gei an der 'Société des Concerts populaires'. Géint 1927 léiert de Krüger seng zukünfteg Fra kennen: d'Violonistin Julie Ladrière.

1929 kënnt hien op Lëtzebuerg zeréck. Hien dirigéiert d'Harmonie municipale vu Réimech, dann déi vu Keel an Déifferdeng. 1933 gëtt hie Violinprof an der Museksschoul vun Esch. Do grënnt hien och de "Quatuor luxembourgeois". 1947 kënnt hien an de Conservatoire vun der Stad Lëtzebuerg. Hien ass Matgrënner vum "Quatuor à clavier de Luxembourg". An dem Buch iwwer de Centenaire vum Conservatoire schreift de Guy Jourdain un musicien averti et très bon pédagogue dont le souvenir restera longtemps vivant au conservatoire. Och no senger Pensioun 1966 léiert de Jules Krüger weider Gei als chargé de cours bis de 15. Juli 1973.

Nieft senge pedagogeschen Aktivitéite këmmert hie sech och ëm d'Kammermusek. No sengem "Quatuor luxembourgeois" (1933-1940), gëtt de "Quatuor à clavier de Luxembourg" (1947-1963) eng musikalesch Dréischeif fir Lëtzebuerg.

De Komponist Jules Krüger war d'éischt vum César Franck beaflosst, duerno huet hie säin eegene Stil an de Variatioune fonnt.

De Léon Blasen nennt d'Variatiounen iwwer dem Michel Lentz seng 'D'Margréitchen', de 'Mouvement symphonique', mat där de Jules Krüger den éischte Präis an der Kompositioun 1963 kritt. 
1948 schreift de Jules Krüger d'Suite picturale'.

De Jules Krüger huet eis eng Oper gelooss déi nach ëmmer op hir éischt Opféierung waart. An de 50-er Joren huet den Henri Pensis Auszich aus der 'Melusina' mat der Hëllef vum Fernand Koenig a Camillo Felgen enregistréiert, mä eng Theateropféierung feelt nach ëmmer.

Den 31. Mee 1976 stierft de Komponist. Den Weg gebahnt zu haben von lokalen Volksweisen bis zur Musik mit großem Orchester, bleibt sein Nationalverdienst, seet säi Frënd, den Architekt Camille Frieden. De Krüger bleift ee Museker dee verdéngt datt hien (erëm)-entdeckt gëtt.

Wierker
Sinfonien
Cortège (pour orchestre symphonique)
Berceuse (pour orchestre symphonique)
Variations sur la chanson d'Margréitchen
Lëtzebuerg, ouverture avec choeur final
Variations sur la chanson "Dräi Faarwen"
Cinq Préludes pour le "Summerdram" (Marcel Reuland)
Andante (pour orchestre symphonique)
Prélude (pour orchestre à cordes)
Suite picturale en quatre mouvements (pour orchestre symphonique)
Musique pour orchestre sur un thème populaire
Suite en 12 numéros du drame lyrique "Melusina"
Poème pour violon et orchestre
Mouvement symphonique

Oper
Melusina

Kammermusek
6 préludes pour piano
Petite musique facile pour 4 violons
Duo en 4 mouvements pour 2 violons
7 préludes pour violon et piano
3 pièces pour quatuor à cordes
Quatuor pour flùte, hautbois, et 2 violons
"Rêverie" pour quintetteà cordes
Préludes pour quintette de clarinettes
Prélude pour flûte, hautbois et basson
"Berceuse" pour quatuor à cordes
"Vun alle Blummen"pour quintete à cordes
Prélude et fugue pour quatuor à cordes

Musique vocale
Gondellied
Aus mengem Lidderbuch
Deng Aen
Vous m'avez dit tel soir
Vun alle Blummen
Héich steet eng Fiels
Caballero
Wichtelcher
Millchen, dipp, dipp, dapp
En zappelecht Vollék
D'Eisleker Hamm
Du klenge Fenkelstier
Hieschen
Mir hausen dagsiwwer am Bësch
De Weissert

Oeuvres pour Orchestre d'Harmonie
Tempo di Menuetto
BBC-Marche
Renouveau, Marche de Procession
Contrastes
Pièce brève
Holiday
Mélancolie
Souvenir de Mondorf
Arrangement de la Suite pastorale de Victor Vreuls
Arrangement de l'Andante du quatuor à cordes op. 60 de Brahms

"L'oeuvre de Jules Krüger ne mérite pas l'oubli: Il constitue à bien des égards une des bases les plus solides du patrimoine musical luxembourgeois" (Loll Weber)

 Gielercher 




 Um Spaweck 
De Jules Krüger am Musikerlexikon

Quell
Marc Jeck (Pizzicato 06/06)
Loll Weber: Un musicien luxembourgeois oublié, in:  1982/3

Kategorie:Lëtzebuergesch Komponisten
Kategorie:Gebuer 1899
Kategorie:Gestuerwen 1976
Kategorie:Chevalier de l'ordre de la couronne de chêne
Kategorie:Officier de l'Ordre de Mérite du Grand-Duché de Luxembourg